મેટરનિટી લિવ પહેલાં દિશા વાકાણી એક એપિસોડ દીઠ 1.25 લાખ રૂપિયા ફી લેતી હતી. જોકે, વર્ષ બાદ દિશાએ 20 ટકાનો વધારો માંગ્યો હતો. એટલે કે દિશા વાકાણીને હવે એક એપિસોડ દીઠ 1.50 લાખ રૂપિયા મળવાના હતાં. ત્યારબાદ તે સાંજે છ વાગ્યા પછી સેટ પર રોકાશે નહીં. તે માત્ર સવારના 11થી સાંજના છ સુધી જ શૂટિંગ કરશે. શરૂઆતના મહિનાઓમાં તે ક્યારેય નાઈટ શિફ્ટ્સ કરશે નહીં. જો બહુ જ જરૂરી હોય તો તેને 2 દિવસ પહેલાં જાણ કરવાની રહેશે કે આ દિવસે નાઈટ શિફ્ટ કરવાની છે. દિશાની છેલ્લી શરત એ છે કે તે મહિનામાં માત્ર 15 દિવસ જ કામ કરશે. જ્યારે સીરિયલના અન્ય કલાકારો મહિનાના 22-25 દિવસ સુધી કામ કરતા હોય છે. નવાઈની વાત એ છે કે દિશા વાકાણીની આ તમામ શરતો ચેનલે સ્વીકારી લીધી છે.